CELEX: 32006R0241
Language: sl
Date: 2006-02-10 00:00:00
Title: Uredba Komisije (ES) št. 241/2006 z dne  10. februarja 2006  o spremembi Uredbe Komisije (ES) št. 1004/2001 o uvrstitvi določenega blaga v kombinirano nomenklaturo

11.2.2006   
            
            
               SL
            
            
               Uradni list Evropske unije
            
            
               L 40/5
            
         
      UREDBA KOMISIJE (ES) št. 241/2006
   z dne 10. februarja 2006
   o spremembi Uredbe Komisije (ES) št. 1004/2001 o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87, z dne 23. julija 1987, o tarifni in statistični nomenklaturi ter o skupni carinski tarifi (1), in zlasti člena 9(1)(a) uredbe,
   ob upoštevanju naslednjega:
   
               (1)
            
            
               Posledica uvrstitve barvnega plazma zaslona z namestitvenimi disketami v Uredbo Komisije (ES) št. 1004/2001, z dne 22. maja 2001, o uvrstitvi določenega blaga v kombinirano nomenklaturo (2) je uvrstitev barvnega plazma zaslona pod oznako KN 8528 21 90 in namestitvenih disket pod oznako KN 8524 91 00. Glede na to, da je 1. januarja 2002 začela veljati spremenjena opomba 6 k poglavju 85 kombinirane nomenklature in ker se je Odbor HS oktobra 2004 strinjal z razlago te opombe, uredba (ES) št. 1004/2001 velja za nepravilno.
            
         
               (2)
            
            
               Zato je treba Uredbo (ES) št. 1004/2001 ustrezno spremeniti.
            
         
               (3)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Drugi del tabele iz Priloge Uredbe (ES) št. 1004/2001, se zamenja z besedilom iz Priloge te uredbe.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. februarja 2006
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo (ES) št. 2175/2005 (UL L 347, 30.12.2005, str. 9).
   
      (2)  UL L 140, 24.5.2001, str. 8.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek, pripravljen za prodajo na drobno obsega barvni zaslon , kabelske spojke, napajalni kabel, daljinski upravljalec (ki deluje na dve bateriji), navodila za uporabo in namestitvene diskete.
                  Zaslon je plazemski z diagonalno izmero 105,6 cm (42″), zunanjih dimenzij 103,5 (Š) × 64 (V) × 15 (G) cm, resolucije 852 × 480 točk in vgrajenima zvočnikoma. Ima naslednje vmesnike:
                  
                              —
                           
                           
                              3 vhodne video konektorje (sestavljeni video signal),
                           
                        
                              —
                           
                           
                              vhodni konektor za prenos podatkov (VGA-SVGA),
                           
                        
                              —
                           
                           
                              vhodni avdio konektor, in
                           
                        
                              —
                           
                           
                              kontrolni konektor.
                           
                        Različni vhodi omogočajo, da se na zaslonu barvno prikazujejo podatki iz stroja za avtomatsko obdelavo podatkov ter posamične ali gibljive slike iz naprave za snemanje ali reprodukcijo, DVD-naprave, video kamere itd.
               
               
                  8528 21 90
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 8528, 8528 21 in 8528 21 90.
                  Bistven značaj daje izdelku zaslon.
                  Izdelek se ne more uvrstiti pod podštevilko 8471 60 zaradi zmožnosti reproduciranja barvne slike iz sestavljenega video signala (gl. pojasnjevalne opombe HS za tarifno številko 8471, točka (I)(D)(1)).
                  Izdelek se tudi ne more uvrstiti pod tarifno številko, saj njegova funkcija ni zagotavljanje vizualne indikacije za vizualno signalizacijo (gl. pojasnjevalne opombe HS za tarifno številko 8531, točka (D)).